CELEX: 32022R0684
Language: et
Date: 2022-04-28 00:00:00
Title: Komisjoni rakendusmäärus (EL) 2022/684, 28. aprill 2022, millega muudetakse rakendusmäärust (EL) 2017/2470 seoses uuendtoidu galaktooligosahhariidi kasutustingimustega (EMPs kohaldatav tekst)

29.4.2022   
               
               
                  ET
               
               
                  Euroopa Liidu Teataja
               
               
                  L 126/10
               
            
         KOMISJONI RAKENDUSMÄÄRUS (EL) 2022/684,
         28. aprill 2022,
         millega muudetakse rakendusmäärust (EL) 2017/2470 seoses uuendtoidu galaktooligosahhariidi kasutustingimustega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, mis käsitleb uuendtoitu, millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks Euroopa Parlamendi ja nõukogu määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:
         
                     (1)
                  
                  
                     Määruses (EL) 2015/2283 on sätestatud, et liidus võib turule lasta ainult loa saanud ja liidu uuendtoitude loetellu kantud uuendtoitu.
                  
               
                     (2)
                  
                  
                     Määruse (EL) 2015/2283 artikli 8 kohaselt võeti vastu komisjoni rakendusmäärus (EL) 2017/2470, (2) millega kehtestatakse liidu uuendtoitude loetelu.
                  
               
                     (3)
                  
                  
                     Rakendusmääruse (EL) 2017/2470 lisas esitatud liidu loetelus on lubatud uuendtoiduna loetletud galaktooligosahhariid.
                  
               
                     (4)
                  
                  
                     Vastavalt Euroopa Parlamendi ja nõukogu määruse (EÜ) nr 258/97 (3) artiklile 5 on lubatud galaktooligosahhariidi turule lasta uuendtoiduna, selle kasutamiseks mitmes toiduaines, sealhulgas imiku piimasegus ja jätkupiimasegus, nagu on määratletud Euroopa Parlamendi ja nõukogu määruses (EL) nr 609/2013 (4).
                  
               
                     (5)
                  
                  
                     Komisjoni rakendusmäärusega (EL) 2021/900 (5) lubati muuta uuendtoidu galaktooligosahhariidi kasutustingimusi. Nimelt suurendati uuendtoidu galaktooligosahhariidi piirnormi Euroopa Parlamendi ja nõukogu direktiivis 2002/46/EÜ (6) määratletud toidulisandite puhul väärtuselt 0,333 kg galaktooligosahhariidi 1 kg toidulisandi kohta (33,3 %) väärtusele 0,450 kg galaktooligosahhariidi 1 kg toidulisandi kohta (45,0 %) üldelanikkonna, välja arvatud imikute ja väikelaste puhul.
                  
               
                     (6)
                  
                  
                     19. novembril 2019 esitas äriühing Dairy Crest Ltd (edaspidi „taotleja“) komisjonile määruse (EL) 2015/2283 artikli 10 lõike 1 kohase taotluse muuta uuendtoidu galaktooligosahhariidi kasutustingimusi. Taotleja taotles galaktooligosahhariidi kasutamise laiendamist üldelanikkonnale ettenähtud piimakondiitritoodete, juustu ja sulatatud juustu, või ja võietele.
                  
               
                     (7)
                  
                  
                     Vastavalt määruse (EL) 2015/2283 artikli 10 lõikele 3 konsulteeris komisjon 21. detsembril 2020 Euroopa Toiduohutusametiga (edaspidi „toiduohutusamet“) ja palus esitada teadusliku arvamuse uuendtoidu galaktooligosahhariidi kasutamise kavandatud laiendamise hindamise põhjal.
                  
               
                     (8)
                  
                  
                     Kooskõlas määruse (EL) 2015/2283 (7) artikliga 11 võttis toiduohutusamet 14. septembril 2021 vastu teadusliku arvamuse „Safety of the extension of the use of galacto-oligosaccharides as a Novel food pursuant to Regulation (EL) 2015/2283“ (Galaktooligosahhariidide kui määruse (EL) 2015/2283 kohase uuendtoidu kasutuse laiendamise ohutus).
                  
               
                     (9)
                  
                  
                     Toiduohutusamet jõudis oma teaduslikus arvamuses järeldusele, et uuendtoit, mis sisaldab ≥ 57 % galaktooligosahhariidi kuivainet, laktoosi ja sellega seotud sahhariide, on kavandatud kasutusala laiendamise puhul piimakondiitritoodetele, juustule ja sulatatud juustule, võile ja võietele, ohutu ning seepärast on asjakohane muuta galaktooligosahhariidi kasutustingimusi.
                  
               
                     (10)
                  
                  
                     Taotluses esitatud teave ja toiduohutusameti arvamus annab piisavalt alust arvata, et uuendtoidu kasutustingimuste kavandatud muudatused vastavad määruse (EL) 2015/2283 artiklis 9 ja artikli 12 lõikes 1 sätestatud tingimustele ja need tuleks heaks kiita.
                  
               
                     (11)
                  
                  
                     Seepärast tuleks rakendusmääruse (EL) 2017/2470 lisa vastavalt muuta.
                  
               
                     (12)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2017/2470 lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 327, 11.12.2015, lk 1.
         
            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).
         
            (3)  Euroopa Parlamendi ja nõukogu 27. jaanuari 1997. aasta määrus (EÜ) nr 258/97 uuendtoidu ja toidu uuendkoostisosade kohta (EÜT L 43, 14.2.1997, lk 1).
         
            (4)  Euroopa Parlamendi ja nõukogu 12. juuni 2013. aasta määrus (EL) nr 609/2013 imikute ja väikelaste toidu, meditsiinilisel näidustusel kasutamiseks ettenähtud toidu ning kehakaalu alandamiseks ettenähtud päevase toidu asendajate kohta, millega tunnistatakse kehtetuks nõukogu direktiiv 92/52/EMÜ, komisjoni direktiivid 96/8/EÜ, 1999/21/EÜ, 2006/125/EÜ ja 2006/141/EÜ, Euroopa Parlamendi ja nõukogu direktiiv 2009/39/EÜ ning komisjoni määrused (EÜ) nr 41/2009 ja (EÜ) nr 953/2009 (ELT L 181, 29.6.2013, lk 35).
         
            (5)  Komisjoni 3. juuni 2021. aasta rakendusmäärus (EL) 2021/900, millega lubatakse vastavalt Euroopa Parlamendi ja nõukogu määrusele (EL) 2015/2283 muuta uuendtoidu galaktooligosahhariidi kasutustingimusi ning muudetakse komisjoni rakendusmäärust (EL) 2017/2470 (ELT L 197, 4.6.2021, lk 71).
         
            (6)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
         
            (7)  EFSA Journal 2021;19(10):6844.
      
      
         
            LISA
            
                         
                     
                     
                        Rakendusmääruse (EL) 2017/2470 lisa tabelis 1 (Lubatud uuendtoidud) asendatakse galaktooligosahhariidi käsitlev kanne järgmisega:
                        
                           
                                       „Lubatud uuendtoit
                                    
                                    
                                       Uuendtoidu kasutamise tingimused
                                    
                                    
                                       Täiendavad märgistuse erinõuded
                                    
                                    
                                       Muud nõuded
                                    
                                    
                                       Andmekaitse
                                    
                                 
                                       Galaktooligosahhariid
                                    
                                    
                                       
                                          Määratud toidugrupp
                                       
                                    
                                    
                                       
                                          Piirnorm (väljendatud galaktooligosahhariidi ja lõpptoote massisuhtena (kg/kg))
                                       
                                    
                                    
                                        
                                    
                                    
                                        
                                    
                                    
                                        
                                    
                                 
                                       Toidulisandid, nagu määratletud direktiivis 2002/46/EÜ
                                    
                                    
                                       0,333 
                                    
                                 
                                       Toidulisandid, nagu määratletud direktiivis 2002/46/EÜ, välja arvatud imikutele ja väikelastele ettenähtud toidulisandid
                                    
                                    
                                       0,450  (vastab 5,4  grammile galaktooligosahhariidile ühes portsjonis; maksimaalselt 3 portsjonit päevas ehk kuni 16,2  g uuendtoitu päevas)
                                    
                                 
                                       Piim
                                    
                                    
                                       0,020 
                                    
                                 
                                       Piimajoogid
                                    
                                    
                                       0,030 
                                    
                                 
                                       Toidukorra toidu asendaja kehakaalu alandamise eesmärgil (joogina)
                                    
                                    
                                       0,020 
                                    
                                 
                                       Piimatoodete analoogide joogid
                                    
                                    
                                       0,020 
                                    
                                 
                                       Jogurt
                                    
                                    
                                       0,033 
                                    
                                 
                                       Piimatootepõhised desserdid
                                    
                                    
                                       0,043 
                                    
                                 
                                       Külmutatud piimadesserdid
                                    
                                    
                                       0,043 
                                    
                                 
                                       Puuvilja- või marja- ja energiajoogid
                                    
                                    
                                       0,021 
                                    
                                 
                                       Imiku toidukorra toidu asendamise joogid
                                    
                                    
                                       0,012 
                                    
                                 
                                       Väikelaste mahl
                                    
                                    
                                       0,025 
                                    
                                 
                                       Väikelaste joogijogurt
                                    
                                    
                                       0,024 
                                    
                                 
                                       Väikelaste dessert
                                    
                                    
                                       0,027 
                                    
                                 
                                       Väikelaste suupiste
                                    
                                    
                                       0,143 
                                    
                                 
                                       Väikelaste teraviljatooted
                                    
                                    
                                       0,027 
                                    
                                 
                                       Eelkõige sportlastele intensiivsest lihaste tööst tingitud energiakao korvamiseks ette nähtud joogid
                                    
                                    
                                       0,013 
                                    
                                 
                                       Mahl
                                    
                                    
                                       0,021 
                                    
                                 
                                       Puuvilja- või marjapiruka täidis
                                    
                                    
                                       0,059 
                                    
                                 
                                       Puuvilja- või marjavalmistised
                                    
                                    
                                       0,125 
                                    
                                 
                                       Batoonid
                                    
                                    
                                       0,125 
                                    
                                 
                                       Teraviljatooted
                                    
                                    
                                       0,125 
                                    
                                 
                                       Imiku piimasegu ja jätkupiimasegu, nagu määratletud määruses (EL) nr 609/2013
                                    
                                    
                                       0,008 
                                    
                                 
                                       Piimakondiitritooted
                                    
                                    
                                       0,05 
                                    
                                 
                                       Juust ja sulatatud juust
                                    
                                    
                                       0,1 
                                    
                                 
                                       Või ja võiderasvad
                                    
                                    
                                       0,1 “